Әгерҗе районы флагы

Россия Федерациясе «Татарстан Республикасы Әгерҗе муниципаль районы» муниципаль берәмлеге флагы — муниципаль берәмлекнең рәсми символы һәм танып-белү-хокукый билгесе.

Флаг 2006 елның 1 августында расланганРешение Совета Агрызского муниципального района Республики Татарстан от 01.08.2006 № 7-5 «О флаге муниципального образования „Агрызский муниципальный район Республики Татарстан“» һәм теркәү номеры 2625 булган Россия Федерациясе Дәүләт геральдика регистрына һәм 71 нче номерлы Татарстан Республикасы Дәүләт геральдика реестрына кертелгән.

 Тасвирлама 
«Киңлеге озынлыгына 2:3 нисбәттәге, туры почмаклы яшел тукыма, аскы чиге тукыма киңлегенең 1/6 өлеше киңлегендәге күк буйга тоташа; тукыма уртасында — күк буйга баскан, район гербындагы ак, соры, кара һәм кызыл төсләр белән башкарылган җайдак сыны; өстәге сул почмакта — флаг сабы кырыеннан җәелеп киткән алтын канатлы, сигез нурлы көмеш йолдыз».Онлайн - энциклопедия Tatarica

 Символиканың нигезләнүе 
Флаг Әгерҗе муниципаль районы гербы нигезендә төзелде.
Флаг вексиллологиянең кагыйдәләр,тиешле традицияләре буенча һәм тарихи, мәдәни, социаль-икътисади, милли һәм башка җирле традицияләрне саклап төзелде.

Әгерҗе җире үзенең тарихы һәм традицияләре белән бай. Район үзәге — Әгерҗе шәһәре 1646 елдан бирле билгеле.

Татар милли киемнәре кигән җайдак — Гербның төп фигурасы.  Ул символик рәвештә әлеге төбәккә нигез салучы Әгерҗе турындагы риваять каһарманын сурәтли.

Җайдакның алга омтылган кулы Әгерҗе районы халкының якты киләчәккә омтылуын, ә түбәдә урнашкан сигез нурлы йолдыз («роза ветров») шулай ук районда яшәүче барлык халыкларның уртак максатларга ирешүдә көчләрен берләштерүне символлаштыра. Алтын канат тимер юл транспорты символы булып тора (Әгерҗе станциясе-Татарстан Республикасының иң зур тимер юл төене).

Әгерҗе районын көньяктан Түбән Кама сусаклагычының суларын юа, ул Флагта зәңгәр полоса белән күрсәтелгән.

Районның үзенчәлеге — аның авыл хуҗалыгы юнәлеше: бөртекле культуралар (сабан бодае, көзге арыш) игелә, бәрәңге, шикәр чөгендере үстерелә, ит-сөт җитештерү үсеш ала. Болар барысы да флагта яшел төс белән чагылдырылган.

Ак төс (көмеш) - ачыклык, ачыклык, татулык, сафлык символы.

Сары төс (алтын) — уңыш, байлык, тотрыклылык, хөрмәт һәм акыл символы.

Кара төс — мәңгелек, зирәклек, тыйнаклык символы.

Яшел төс яз, сәламәтлек, табигатьне, уңдырышлылыкны символлаштыра.

Кызыл төс — батырлык, көч һәм матурлык, бәйрәм символы.

Зәңгәр төс  —  югары омтылышлар, намус, дан, тугрылык, үлемсезлек символы.

 Моны да карагыз 
Әгерҗе районы гербы
 Искәрмәләр 

 Әдәбият 

 Чыганаклар 
 Союз геральдистов России

Төркем:2006 ел байракларыТөркем:Әлифба буенча байракларТөркем:Татарстан байракларыТөркем:Әгерҗе  районы